বগুড়া সংবাদ ডটকম (মহাস্থান প্রতিনিধি এসআই সুমন) : বগুড়া জেলা যুবলীগের সভাপতি শুভাশীষ পোদ্দার লিটন বলেছেন, সুন্দর স্বাস্থ্য গঠনে নিয়মিত খেলাধুলা করতে হবে। খেলাধুলার মাধ্যমে দেশ ও জাতির জন্য সুনাম বয়ে আনা সম্ভব। ক্রীড়াক্ষেত্রে সারা বিশ্বে বাংলাদেশের আলাদা পরিচিতি রয়েছে। দেশের কৃতি খেলোয়াড়রা দেশ ও জনগনের জন্য সুনাম বয়ে আনছে। তরুন যুবসমাজকে নিয়মিত ক্রীড়া চর্চা করতে হবে। এতে করে ভালো মানের খেলোয়াড় গড়ে উঠবে। মাদকের ভয়াবহ ছোবল থেকে যুব সমাজকে রক্ষায় নিয়মিত ক্রীড়া চর্চার বিকল্প নাই। তিনি বলেন, জননেত্রী শেখ হাসিনার নেতৃত্বে দেশের ক্রীড়াক্ষেত্রে ব্যাপক অগ্রগতি হয়েছে। সরকারের পৃষ্ঠপোষকতায় এগিয়ে যাচ্ছে আমাদের ক্রীড়াঙ্গন। তিনি নিয়মিত ক্রীড়া প্রতিযোগিতা আয়োজনের আহবান জানান। তিনি শুক্রবার বিকেলে গোকুল তছলিম উদ্দিন উচ্চ বিদ্যালয় মাঠে গোকুল প্রিমিয়ার লীগ ফুটবল টুর্নামেন্টের চূড়ান্ত ফাইনাল খেলায় পুরুষ্কার বিতরনী অনুষ্ঠানে প্রধান অতিথির বক্তব্যে উপরোক্ত কথাগুলো বলেন। গোকুল স্পোর্টিং ক্লাবের আয়োজনে রংধনু আইডিয়াল স্কুলের সৌজন্যে অনুষ্ঠানে সভাপতিত্ব করেন গোকুল ইউনিয়ন যুবলীগের আহবায়ক রফিকুল ইসলাম সাজু। অনুষ্ঠানে বিশেষ অতিথির বক্তব্য রাখেন বগুড়া জেলা যুবলীগের সাধারন সম্পাদক ও বগুড়া সমবায় ব্যাংকের চেয়ারম্যান প্রভাষক আমিনুল ইসলাম ডাবলু, সদর উপজেলা যুবলীগের সভাপতি অধ্যক্ষ সহিদুল ইসলাম দুলু,সাধারন সম্পাদক(ভারপ্রাপ্ত) ইফতারুল ইসলাম মামুন,বিশেষ অতিথি হিসাবে উপস্থিত ছিলেন জেলা যুবলীগনেতা এজাজুল হক ডনেল,সাজেদুর রহমান সিজু, মোবাশ্বের হোসেন স্বরাজ,রাছেদুজ্জামান রাসেল,হাসিবুর রহমান রুবেল,নাছির উদ্দিন নান্নু,জগলুল পাশা,আবু সাঈদ লেলিন, আবুল কালাম আজাদ,রিজু হোসেন,আমিনুল ইসলাম,সাব্বির আহম্মেদ স্বরন,কাউছার আহম্মেদ জয়,মেহেরুল মিথুন,এম এ সুমন,ইউনিয়ন যুবলীগেরর যুগ্ন আহবায়ক আব্দুর রাজ্জাক, রংধনু আইডিয়াল স্কুলের পরিচালক তোফাজ্জল হোসেন, সরকারী প্রাথমিক বিদ্যালয়ের ম্যানেজিং কমিটির সভাপতি আলহাজ্ব মাওঃ আব্দুর রউফ,যুবলীগনেতা মহিদুল ইসলাম দিপু,আরিফুল ইসলাম, মাসুদ রানা, মেহেবুবর রহমান রানা, সুমন রহমান,রনি,আবুল কালাম, গোকুল স্পোর্টিং ক্লাবের সোহানুর রহমান সোহান, রবিউল ইসলাম রবি,নাইম ইসলাম প্রমুখ। খেলায় বাঘোপাড়া বন্দর ফ্রেন্ডস ক্লাব কে ১-০ গোলে পরাজিত করে দশটিকা আল আমিন ক্রীড়া চক্র জয়লাভ করে।খেলা পরিচালনা করেন আমিনুল ইসলাম মিঠু,সহযোগিতায় রঞ্জু হোসেন বালা,সানোয়ার হোসেন প্রমুখ।শেষে প্রধান অতিথি বিজয়ী দলের অধিনায়ন দুলাল হোসেন সহ খেলোয়াড় দের হাতে চ্যাম্পিয়ন ট্রফি তুলে দেন।